《昆明池》
明代·程本立

昆明海水不成潮，一镜涵空山影摇。明月碧鸡飞夜夜，白云苍影变朝朝。

登临未必南荒恶，瞻恋其如北极遥。汀草汀花自春色，无人同放木兰桡。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。